Komission direktiivi 97/38/EY, annettu 20 päivänä kesäkuuta 1997, neuvoston direktiiviä 89/48/ETY täydentävästä ammatillisen koulutuksen tunnustamista koskevasta toisesta yleisestä järjestelmästä annetun neuvoston direktiivin 92/51/ETY liitteen C muuttamisesta (ETA:n kannalta merkityksellinen teksti)



Virallinen lehti nro L 184 , 12/07/1997 s. 0031 - 0032



KOMISSION DIREKTIIVI 97/38/EY, annettu 20 päivänä kesäkuuta 1997, neuvoston direktiiviä 89/48/ETY täydentävästä ammatillisen koulutuksen tunnustamista koskevasta toisesta yleisestä järjestelmästä annetun neuvoston direktiivin 92/51/ETY liitteen C muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon direktiiviä 89/48/ETY täydentävästä ammatillisen koulutuksen tunnustamista koskevasta toisesta yleisestä järjestelmästä 18 päivänä kesäkuuta 1992 annetun neuvoston direktiivin 92/51/ETY (1), sellaisena kuin se on viimeksi muutettuna komission direktiivillä 95/43/EY (2), ja erityisesti sen 15 artiklan, sekä katsoo seuraavaa: Yhdistyneen kuningaskunnan hallitus on tehnyt perustellun pyynnön kolmen sen koulutusalan poistamiseksi direktiivin liitteestä C, Yhdistynyt kuningaskunta on muuttanut laboratorionhoitajan ("medical laboratory scientific officer") koulutusta siten, että kyseiseen ammattiin vaaditaan nyt kolmen vuoden korkeamman asteen koulutus ja se kuuluu näin ollen neuvoston direktiivin 89/48/ETY (3) soveltamisalaan; tämän vuoksi koulutusta kyseiseen ammattiin ei pitäisi enää sisällyttää liitteeseen C, koska henkilöt, joilla on aikaisempien säännösten mukaisesti hankittu pätevyys, johon sovelletaan direktiiviä 92/51/ETY, voivat direktiivin 89/48/ETY 1 artiklan a alakohdan nojalla pyytää samaa kohtelua, proteesintekijän ("prosthetist") ammattia ei tällä hetkellä ole säännelty Yhdistyneessä kuningaskunnassa, valvojan ("probation officer") ammattia ei enää säännellä Yhdistyneessä kuningaskunnassa, ja tässä direktiivissä säädetyt toimenpiteet ovat direktiivin 92/51/ETY 15 artiklalla perustetun komitean antaman lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 92/51/ETY liitettä C tämän direktiivin liitteen mukaisesti. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä syyskuuta 1997. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 3 artikla Tämä direktiivi on osoitettu kaikille jäsenvaltioille. 4 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tehty Brysselissä 20 päivänä kesäkuuta 1997. Komission puolesta Mario MONTI Komission jäsen (1) EYVL N:o L 209, 24.7.1992, s. 25 (2) EYVL N:o L 184, 3.8.1995, s. 21 (3) EYVL N:o L 19, 24.1.1989, s. 16 LIITE Muutetaan direktiivin 92/51/ETY liite C seuraavasti: Poistetaan kohdasta "5. Yhdistyneessä kuningaskunnassa suoritettu `National Vocational Qualifications` (kansalliset ammatilliset kelpoisuusehdot) tai `Scottish Vocational Qualifications` (skotlantilaiset ammatilliset kelpoisuusehdot) -järjestelmien mukainen koulutus" seuraavat luetelmakohdat: "- laboratorionhoitaja (`medical laboratory scientific officer`), - valvoja (`probation officer`), - proteesintekijä (`prosthetist`)".